Du innkalles med dette til møte i

|  |  |
| --- | --- |
| **Råd** | Trøgstad og Båstad menighetsråd |
| **Møtedato** | Onsdag 21. august 2024 |
| **Møtetid** | Kl 18. 00 |
| **Møtested** | Kirkestallen |

Meld fra om eventuelt forfall til Berit Movik Lo

**Innkalte:** Berit Movik Lo, Cicilie Klethagen Langstad, Tormod Karlsen, Anita Berget, Kjersti Marken, Åshild Moen Arnesen, Tone Torp Andresen, Patrick Tveter Hegerstrøm, Ellen Løchen Børresen og Inger Lise Kåen Haugen .

**Meldt forfall:** Cicilie Klethagen Langstad

**Sak 28/24 Godkjenning av møtebok fra forrige møte og godkjenning av innkalling til dette møte.**

**Sak 29/24 Eierskap og drift av Kirkestua og Kirkestallen**

Indre Østfold Fellesrådet har bedt menighetsrådet om å vurdere overføring av eierskap og drift av Kirkestua i Båstad og Kirkestallen på Skjønhaug, fra Indre Østfold Kirkelige Fellesråd til Trøgstad og Båstad menighetsråd. Kirkevergen inviterte til møte om dette i midten av juni i år for å orientere og snakke om eierforhold menighetshus i Trøgstad og Båstad (FR sak 38/24). Leder og nestleder i menighetsrådet pluss to representanter fra fellesrådet var med på møtet.

Blant annet pga. økonomi, ønsker Indre Østfold Kirkelige Fellesråd at ovennevnte

eiendommer formelt overføres til Trøgstad menighetsråd. Det skal også sies at de fleste andre

menighetshus innen fellesrådet eies av de lokale menighetsrådene. Pr i dag er Indre Østfold kirkelige fellesråd eier av Kirkestua, men Trøgstad og Båstad menighetsråd eier Kirkestallen. Begge husene driftes av Indre Østfold kirkelige fellesråd med tilskudd fra de to husene (Vedsalg, høstsalg, adventssalg mm). Det foreligger en avtale mellom fellesrådet og menighetsrådet angående driften av husene.

Menighetsrådet skal drøfte om dette er noe rådet vil jobbe videre med eller ikke.

**Drøfting:**

Fordeler:

- Menighetsrådet får eierskapet og derved styringsretten over eiendommene framover

- Nærmiljøene kan lettere involveres i bruken og utviklingen av lokalen

- Dette kan være med og styrke det lokale menighetsliv

Ulemper:

- Økonomiske konsekvenser følger med for menighetsrådet. (Kanskje uansett hvis vi må inn med mer lokal støtte)

- Vanskelig å håndtere større uforutsette utgifter

- Flere oppgaver pålagt lokale støttespillere

I tilfelle et positivt svar på saken, må det forhandles fram en driftsavtale mellom menighetsrådet

og fellesråd.

- Det bør avholdes menighetsmøter om saken

- Det må blant annet sees på nye inntektsmuligheter

Forslag til vedtak:

1. Trøgstad og Båstad menighetsråd ønsker å jobbe videre med muligheten til å overta driften og eierskapet av Kirkestua i Båstad og Kirkestallen i Trøgstad.
2. Det opprettes en utredningsgruppe som får fram tilstrekkelig informasjon og grunnlag for å kunne gjøre et endelig vedtak i menighetsrådet. Gruppa består av: *drøftes i møtet*
3. Foreløpig mandat for utredningsgruppa: innhente økonomisk oversikt, se på dagens drift, se på husenes tilstand, eierskap hus og tomteareal; samt komme med forslag om hva som må være med i drifts -og leieavtale med fellesrådet

**Sak 30/24 Innspill til fellesrådets budsjett 2025**

Menighetsrådet er blitt bedt om å spille inn behov for anskaffelser eller utbedringer som trengs å gjøre på for eksempel bygg.

I 2024 kom rådet med følgende innspill: *Gjerder rundt kirkene våre trenger vedlikehold; Bedre fungerende prosjektorløsning i Båstad kirke. Mange som ikke ser hva som vises. Flere skjermer/monitorer. Også monitor synlig for de som snakker. Nye bord i Kirkestallen?*

Drøfting:

Hvilke innspill har rådet? Arbeidsutvalget spiller inn gjerdene rundt Kirkestallen og Trøgstad kirke samt toalett i Båstad kirke.

Forslag til vedtak:

Menighetsrådet ønsker å spille inn følgende for fellesrådets budsjett 2025:

**Sak 31/24 Gudstjeneste under Åpen gård**

Menigheten er hvert år med og holder gudstjeneste i forbindelse med «Åpen gård» på Trøgstad museum i juni. Traktorparaden i forkant av gudstjenesten er et av høydepunktene, og gudstjenesten begynner når traktorene er på plass. Gudstjenestene pleier å være ute, og det har for det meste vært godt vær under gudstjenesten. Det er behov for å avklare hvem som har ansvar for hva når det må gjøres endringer for eksempel pga regn.

Gudstjenesteutvalget har hatt saken til drøfting, og forslag legges fram i møtet.

**Sak 32/24 Orienteringer:**

Nytt fra Fellesrådet

Nytt fra staben

Nytt fra utvalgene

* Gudstjenesteutvalget

50 års konfirmanter

Tekst minnetavla ved Trøgstad kirke

Jubileumsdager for Kirkestallen 21. – 25. november

Kirkestua – status opprydding etter flommen i august 2024

Vel møtt!

Berit Movik Lo

Leder i menighetsrådet